Temeljem članka 17; stavka 1. Zakona o sustavu civilne zaštite („Narodne novine“ broj 82/15; 118/18.), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17.) te članka 27. Statuta Grada Zlatara („Službeni glasnik Krapinsko-zagorske županije“ broj 36a/13; 9/18.), Gradsko vijeće Grada Zlatara na svojoj \_\_. sjednici, održanoj 04. ožujka 2020. godine, donosi

**ANALIZU STANJA**

**sustava civilne zaštite na području Grada Zlatara za 2019. godinu**

# 1. UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Zlatar obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“ broj 82/15; 118/18.) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Temeljem Smjernica za organizaciju i razvoj sustava civilne zaštite za 2016.-2019. godine (KLASA: 810-01/16-01/01; URBROJ: 2211/01-01-16-25. od dana 14. lipnja 2016. godine) u 2019. godini doneseni su sljedeći akti:

* **Analiza stanja sustava civilne zaštite na području Grada Zlatara za 2018. godinu**, KLASA: 810-01/19-01/01; URBROJ: 2211/01-01-19-5. od 22. siječnja 2019. godine,
* **Plan razvoja sustava civilne zaštite na području Grada Zlatara za 2019. godinu s trogodišnjim financijskim učincima**, KLASA: 810-01/19-01/01; URBROJ: 2211/01-01-19-4. od 22. siječnja 2019. godine,
* **Shema mobilizacije Stožera civilne zaštite Grada Zlatara**, KLASA: 810-01/19-01/02; URBROJ: 2211/01-02-19-3. od dana 08. veljače 2019. godine,
* **Odluka o izmjenama i dopunama Procjene rizika od velikih nesreća za Grad Zlatar,** KLASA: 810-01/19-01/02, URBROJ: 2211/01-01-19-29, od dana 04. prosinca 2019. godine,
* **Odluka o stavljanju van snage Odluke o osnivanju postrojbe civilne zaštite opće namjene Grada Zlatara,** KLASA: 810-01/19-01/02, URBROJ: 2211/01-01-19-30,od dana 04. prosinca 2019. godine.

Mjere i aktivnosti u sustavu civilne zaštite na području Grada Zlatara provode sljedeće operativne snage sustava civilne zaštite:

* Stožer civilne zaštite,
* Operative snage vatrogastva,
* Operative snage Crvenog križa,
* Operativne snage Hrvatske gorske službe spašavanja,
* Povjerenici civilne zaštite,
* Koordinatori na lokaciji,
* Pravne osobe u sustavu civilne zaštite,
* Udruge.

**2. VAŽNIJE SASTAVNICE SUSTAVA CIVILNE ZAŠTITE**

**I NJIHOVO STANJE**

## PLANSKI DOKUMENTI

### Procjena rizika od velikih nesreća

Na temelju odredbe članka 17. stavka 1. Zakona o sustavu civilne zaštite („Narodne novine“ broj 82/15.), članka 19. stavka 1. alineja 11. i članka 35. Zakona o lokalnoj i područnoj (regionalnoj) samoupravi („Narodne novine“ broj 33/01; 60/01; 129/05; 109/07; 125/08; 36/09; 150/11; 144/12; 19/13; 137/15.) i članka 27. Statuta Grada Zlatara („Službeni glasnik Krapinsko−zagorske županije“ broj 36a/13; 9/18), Gradsko vijeće Grada Zlatara na 10. sjednici održanoj 09. lipnja 2018. godine, donijelo je Procjenu rizika od velikih nesreća za Grad Zlatar (KLASA: 810-01/18-01/01; URBROJ: 2211/01-01-18-158.).

Procjenu rizika od velikih nesreća izradila je Radna skupina osnovana Odlukom gradonačelnice o postupku izrade Procjene rizika od velikih nesreća za Grad Zlatar i osnivanju Radne skupine za izradu Procjene rizika od velikih nesreća za Grad Zlatar, KLASA: 810-01/178-01/01; URBROJ: 2211/01-02-18-13. od dana 14. veljače 2018. godine.

Procjena rizika od velikih nesreća za Grad Zlatar izrađena je sukladno Smjernicama za izradu procjena rizika od velikih nesreća za područje Krapinsko-zagorske županije, KLASA: 810-01/16-01/10; URBROJ: 2140/01-02-17-7. od dana 13. veljače 2017. godine.

Procjena rizika od velikih nesreća temelj je izrade Plana djelovanja civilne zaštite Grada Zlatara.

### Plan djelovanja civilne zaštite

Na temelju odredbe članka 17. stavka 3. Zakona o sustavu civilne zaštite („Narodne novine“ broj 82/15; 118/18.), gradonačelnica Grada Zlatara donijeti će Plan djelovanja civilne zaštite Grada Zlatara, kojeg će na temelju čl. 67. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17), izraditi Ustanova za obrazovanje odraslih za poslove zaštite osoba i imovine „Defensor“, Zagrebačka 94, 42 000 Varaždin.

## VOĐENJE EVIDENCIJE PRIPADNIKA OPERATIVNIH SNAGA SUSTAVA CIVILNE ZAŠTITE

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine” broj 75/16.) ustrojena je evidencija vlastitih pripadnika za operativne snage sustava civilne zaštite Grada Zlatara za:

* članove Stožera civilne zaštite,
* povjerenike i zamjenike povjerenika civilne zaštite,
* pravne osobe od interesa za sustav civilne zaštite,
* koordinatore na lokaciji.

Podaci o pripadnicima operativnih snaga sustava civilne zaštite Grada Zlatara kontinuirano se ažuriraju u planskim dokumentima.

# 3. OPERATIVNE SNAGE SUSTAVA CIVILNE ZAŠTITE

## 3.1. STOŽER CIVILNE ZAŠTITE

Stožer civilne zaštite Grada Zlatara osnovan je Odlukom o imenovanju načelnika, zamjenika načelnika i članova Stožera civilne zaštite Grada Zlatara, KLASA: 810-01/17-01/01; URBROJ: 2211/01-02-17-46. od dana 09. listopada 2017. godine. Sastoji se od načelnika Stožera, zamjenika načelnika Stožera te 10 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Grada Zlatara rukovodi načelnik Stožera, a kada se proglasi velika nesreća, rukovođenje preuzima gradonačelnica Grada Zlatara.

Stožer civilne zaštite Grada Zlatara upoznat je sa Zakonom o sustavu civilne zaštite, podzakonskim aktima, načinom djelovanja sustava civilne zaštite, načelima sustava civilne zaštite i sl.

Način rada Stožera uređen je Poslovnikom o radu stožera civilne zaštite Grada Zlatara, KLASA: 810-01/17-01/01; URBROJ: 2211/01-02-17-47. od dana 09. listopada 2017. godine.

Kontakt podaci Stožera civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Grada Zlatara.

## 3.2. OPERATIVNE SNAGE VATROGASTVA

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Na području Grada Zlatara djeluje Vatrogasna zajednica Grada Zlatara u čijem su sastavu središnji DVD Zlatar, DVD Belec i DVD Donja Batina.

### 3.2.1. DVD Zlatar

DVD Zlatar raspolaže sa 28 operativnih članova (sa važećim liječničkim pregledom).

Za sudjelovanje u velikim nesrećama i katastrofama, DVD Zlatar raspolaže sa sljedećom materijalno-tehničkom opremom:

* navalno vozilo Mercedes 1019 (2.400 l vode, visokotlačna pumpa),
* navalno vozilo Mercedes 1113 (2.400 l vode),
* navalno vozilo Steyr 13S21 (3.000 l vode),
* kombi vozilo Ford Transit,
* zaštitna interventna odijela (hlače + jakna, čizme s čeličnom kapicom, rukavice, kaciga, vatrogasni opasač) – 25 kom,
* kombinezon za gašenje šumskih požara – 10 kom,
* prijenosna motorna pumpa Rosenbauer – 2 kom,
* potopna el. pumpa – 3 kom,
* nepropusni kombinezon s čizmama (neopren) – 5 kom
* naprtnjača za gašenje šumskih požara – 15 kom,
* agregat el. energije – 2 kom,
* penjačka užad – 2 kom,
* ljestve sastavljače, kukače i rastegače,
* motorna pila – 2 kom,
* sjekire, lopate, pijuk (kramp),
* hidraulični razvalni alat za tehničke intervencije.

DVD Zlatar je tijekom 2019. godine provodio sljedeće aktivnosti:

* osposobljavanje članova za specijalnost “bolničar” u organizaciji VZG Zlatar (osposobljeno je 10 vatrogasaca),
* osposobljavanje članova za specijalnost “spašavanje pri tehničkim intervencijama” u organizaciji VZG Zlatar (osposobljeno je 7 vatrogasaca),
* osposobljavanje članova za zvanje “vatrogasac I. klase” u organizaciji VZG Zlatar,
* predstavljanje VZG Zlatara u sklopu manifestacije “Dani kajkavskih riječi” u Zlataru – odrađene 3 pokazne vježbe.

### DVD Belec

DVD Belec raspolaže sa 25 operativnih članova (sa važećim liječničkim pregledom).

Za sudjelovanje u velikim nesrećama i katastrofama, DVD Belec raspolaže sa sljedećom materijalno-tehničkom opremom:

* navalno vozilo Mercedes Benz 1224 (1.600 l vode),
* kombi vozilo Volkswagen transporter T4,
* vatrogasna prikolica za prijevoz motornih pumpi PRPMP,
* motorne prijenosne pumpe – 2 kom,
* benzinski agregat za struju,
* leđne naprtnjače V-25 – 16 kom,
* brentače VP-15 – 3 kom,
* metlanice – 32 kom,
* motorna pila,
* mlaznice – 9 kom,
* razdjelnica – 4 kom,
* međumiješalica,
* hidrantski nastavak – 3 kom,
* mlaznice za srednje tešku pjenu – 2 kom,
* vatrogasne usisne cijevi “B” – 4 kom,
* vatrogasne tlačne cijevi “B” – 17 kom,
* vatrogasne tlačne cijevi “C” – 22 kom,
* aparat za početno gašenje požara – 16 kom,
* ljestve kukače,
* ljestve rastezače,
* izolacijski aparati sa stlačenim zrakom (2 leđna nosača, 2 maske),
* zaštitno vatrogasno odijelo – 15 kom,
* zaštitna vatrogasna kaciga – 10 kom,
* zaštitna vatrogasna kaciga za šumske požare – 8 kom,
* zaštitne vatrogasne rukavice – 15 kom,
* zaštitne vatrogasne čizme – 20 kom,
* vatrogasni radni opasač tip A – 30 kom.

DVD Belec je tijekom 2019. godine provodio sljedeće aktivnosti:

* osposobljavanje članova za specijalnost “spašavanje pri tehničkim intervencijama” u organizaciji VZG Zlatar (osposobljeno je 3 vatrogasca),
* osposobljavanje članova za zvanje “vatrogasac I. klase” u organizaciji VZG Zlatar (osposobljeno je 4 vatrogasca).

### DVD Donja Batina

DVD Donja Batina raspolaže sa 10 operativnih članova (sa važećim liječničkim pregledom).

Za sudjelovanje u velikim nesrećama i katastrofama, DVD Donja Batina raspolaže sa sljedećom materijalno-tehničkom opremom:

* navalno vozilo TAM 170 (3.000 l vode, visokotlačna pumpa),
* kombi vozilo Peugeot Boxer,
* zaštitna interventna odijela (hlače + jakna, čizme s čeličnom kapicom, rukavice, kaciga, vatrogasni opasač) – 15 kom,
* kombinezon za gašenje šumskih požara – 5 kom,
* prijenosna motorna pumpa Rosenbauer – 2 kom,
* potopna el. pumpa – 2 kom,
* naprtnjača za gašenje šumskih požara – 6 kom,
* ljestve rastegače aluminijske,
* penjačka užad – 2 kom,
* agregat,
* reflektor,
* motorna pila,
* sjekire, lopate, pijuk (kramp),
* dimnjačarski alat,
* torba prve pomoći.

DVD Donja Batina je tijekom 2019. godine provodio sljedeće aktivnosti:

* osposobljavanje članova za specijalnost “bolničar” u organizaciji VZG Zlatar (osposobljeno je 3 vatrogasca),
* osposobljavanje članova za specijalnost “spašavanje pri tehničkim intervencijama” u organizaciji VZG Zlatar (osposobljeno je 4 vatrogasca),
* osposobljavanje članova za zvanje “vatrogasac I. klase” u organizaciji VZG Zlatar,
* predstavljanje VZG Zlatara u sklopu manifestacije “Dani kajkavskih riječi” u Zlataru – odrađene 3 pokazne vježbe.

## GRADSKO DRUŠTVO CRVENOG KRIŽA ZLATAR

Sukladno Zakonu o Hrvatskom Crvenom križu („Narodne novine“ broj 71/10.), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje,
* traži, prima i raspoređuje humanitarnu pomoć u izvanrednim situacijama,
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.

Gradsko društvo Crvenog križa Zlatar djeluje na području 9 jedinica lokalne samouprave: Grada Zlatara i općina: Budinšćina, Hrašćina, Konjščina, Lobor, Mače, Mihovljan, Novi Golubovec i Zlatar Bistrica te broji ukupno 2.500 članova.

Djelovanja Gradskog društva Crvenog križa Zlatar organizirano je s ciljem ublažavanja ljudskih patnji, pružanjem svih vrsta pomoći, između kojih stoji posebna zadaća u provođenju mjera civilne zaštite građana. U svrhu ispunjavanja navedenih ciljeva, Gradsko društvo Crvenog križa Krapina je tijekom 2019. godine provodilo sljedeće aktivnosti:

* edukacije vezane uz pružanje prve pomoći unesrećenim osobama,
* edukacije školske djece za potrebu pružanja pomoći starim i nemoćnim građanima i svim u potrebi,
* akcije s ciljem osiguravanja dovoljnih količina krvi od dobrovoljnih darivatelja krvi,
* organizacija poslova u opskrbi stanovništva, izbjeglica i migranata, prehrambenim i higijenskim artiklima, raznim robama (odjeća, deke, madraci i dr.),
* organizacija rada Službe traženja i izvješćivanja o žrtvama nesreće.

Gradsko društvo Crvenog križa Zlatar ne raspolaže osnovnom opremom za djelovanje u slučaju velikih nesreća i katastrofa. Za svaku akciju, vježbu ili potrebu, oprema se posuđuje.

## HRVATSKA GORSKA SLUŽBA SPAŠAVANJA – STANICA KRAPINA

Operativne snage Hrvatske gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje njihovog djelovanja.

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad Hrvatske gorske službe spašavanja definiran je Zakonom o Hrvatskoj gorskoj službi spašavanja („Narodne novine“ broj 79/06; 110/15.).

HGSS – Stanica Krapina ima ukupno 32 člana od čega je 15 gorskih spašavatelja (pripadnici službe osposobljeni za samostalno djelovanje), 11 spašavatelja (pripadnici službe sa položenim minimalno jednim, a maksimalno tri temeljna tečaja) i 6 pripravnika (pripadnici službe sa položenim tečajem iz prve pomoći u neurbanim sredinama). Članovi stanice specijalisti su u pojedinim područjima unutar ili izvan HGSS-a:

* + 2 liječnika,
  + 1 vodič potražnog psa,
  + 3 pripadnika sa licencom ITLS-a (international trauma life support),
  + 1 pripadnik sa licencom PITLS-a (pediatric international trauma life support),
  + 9 pripadnika sa licencom SRT (spašavanje iz poplava i divljih voda)a
  + 9 pripadnika osposobljenih za vođenje potražnih akcija,
  + 2 pripadnika osposobljena za kartografiju,
  + 2 pripadnika osposobljena za spašavanje iz helikoptera,
  + 3 učitelja skijanja,
  + 1 operatora bespilotne letjelice.

HGSS − Stanica Krapina raspolaže sa specijalnom, atestiranom opremom za spašavanje u planinama ili većim visinama, te u slučaju potresa i poplava, odnosno u slučajevima kada ni jedna druga služba to ne može:

* 2 osobna vozila,
* 3 terenska vozila,
* 1 quad vozilo,
* 1 bespilotna letjelica (dron),
* 1 motorna pila,
* 1 specijalizirana brdska nosiljka Mariner,
* 1 specijalizirana nosiljka UT 2000,
* 1 specijalizirana nosiljka „kliješta“,
* 1 specijalizirana nosiljka za snježne uvjete „akja“,
* 1 specijalizirana nosiljka za speleo spašavanje,
* 1 imobilizacijska daska,
* 1 nosiljka,
* 2 vakuum madraca (imobilizacijsko sredstvo za cijelo tijelo),
* 2 seta blue splint udlaga,
* 2 AED (defibrilator),
* 1 liječnički ruksak (sadrži ampularij, lijekove, boce s infuzijom, zavojni materijal, set za intubaciju, pulsni oksimetar i dr.),
* 4 torbe za prvu pomoć (svaka od njih sadržava imobilizacijski ovratnik, udlage, zavojni materijal, pulsni oksimetar i dr.),
* 2 boce s kisikom,
* 8 prijenosnih radio uređaja,
* 10 ručnih GPS uređaja,
* 5 kompleta za speleo spašavanje,
* motorna pila,
* 2 kompleta za spašavanje na divljim vodama i poplavama,
* 2 kompleta za spašavanje paraglajdera sa stable,
* 5 pari turnih skija sa krznima (omogućuju hodanje po snijegu),
* 1 puška za prebacivanje užeta na veće udaljenosti,
* 1 baterijska bušilica za stijenska spašavanja,
* 1 uže od 200 metara,
* 5 komada užadi od 100 metara,
* 4 komada užadi od 50 metara,
* 3 komada užadi od 60 metar,
* 3 komada užadi od 30 metara,
* 30 komada razne pomoćne užadi,
* vitlo za uže, za stijensko spašavanje,
* preko 100 komada raznih spravica i komada specijalizirane opreme koja se koristi za izradu sistema kod spašavanja (karabineri, spuštalice, koloture, gurtne, itd.)

HGSS – Stanica Krapina je trenutno u fazi nabavke pick-up vozila zahvaljujući namjenskim sredstvima Krapinsko-zagorske županije, te od službe treba preuzeti motorne sanjke.

HGSS – Stanica Krapina tijekom 2019. godine sudjelovala je u sljedećima akcijama:

* Marija Bistrica – intervencija (osobe sa vozilom zapele u snijegu),
* Grintovec, Kamniše alpe (SLO) – intervencija (pružanje PP),
* Petrova Gora – intervencija,
* Sv. Matej, Gornja Stubica – potraga,
* Sv. Ivan Zelina (pomoć Stanici Zagreb) – potraga,
* Sv. Ivan Zelina (pomoć Stanici Zagreb) – potraga,
* Ivanščica – potraga,
* Mljet (akcija na nivou čitavog HGSS-a) – potraga,
* Sljeme – pripravnost,
* Sljeme – intervencija (pružanje PP),
* Donja Stubica, Lojzekov izvor – potraga i pružanje PP,
* Macelj – potraga,
* Dubrava Zabočka – potraga,
* Stubička Slatina, Oroslavje – potraga,
* Gornje Jesenje – potraga,
* Prišlin, Hum na Sutli – potraga,
* Zlatar/Zlatar Bistrica – potraga.

Kroz razna dežurstva na aktivnostima u organizaciji raznih udruga, JLS-a, i ostalih organizacija HGSS – Stanica Krapina tijekom 2019. godine izravno je brinula o nekoliko tisuća ljudi:

* Snow Queen Trophy, Sljeme,
* Zagorska magistrala trekk, Krapina,
* TK „Maraton“ Krapina,
* Z brega na breg,
* Zagorje trek,
* Međunarodni dan nepušenja,
* Mala Erpenja trekk,
* Dani hrvatskih planinara – Ravna gora,
* Paklenica – redovno dežurstvo,
* Utrka lađa – Metković,
* Mljet,
* Neandertalka – biciklizam,
* Trail Biser Zagorja – Dubrovčan,
* Skok u jesen – Bedekovčina,
* Lastinim putovima – Zlatar,
* Znanstveni piknik.

HGSS – Stanica Krapina je tijekom 2019. godine provodila samostalne vježbe u cilju povećanja spremnosti te sudjelovala zajedno s ostalim službama civilne zaštite na sljedećim vježbama:

* Testiranje opreme u speleospašavanju,
* Vježba CZ Veliko Trgovišće,
* Vježba CZ Bedekovčina,
* Vježba CZ Zagrebačke županije,
* Vježba DVD Zlatar Bistrica,
* Vježba CZ Krapinske Toplice.

Članovi HGSS – Stanice Krapina tijekom 2019. godine pristupili su sljedećim tečajevima:

* Tečaj prve pomoći – 4 člana,
* Tečaj skijanja – 2 člana,
* Tečaj zimskih tehnika spašavanja – 2 člana,
* Tečaj za lavine – 1 član,
* Tečaj speleo spašavanja – 1 član,
* Tečaj ljetnih tehnika spašavanja – 1 član,
* Ispit za gorske spašavatelje – 2 člana,
* Tečaj za operatora bespilotne letjelice – 1 član,
* Relicenca operatora bespilotne letjelice – 1 član,
* SRT tečaj za vode i poplave – 1 član,
* Tečaj digitalne kartografije – 1 član.

Uz sve navedene aktivnosti članovi Stanice sudjeluju u radu Županijskog te gradskih i općinskih Stožera civilne zaštite. Jednom mjesečno održavaju se obavezni stanični sastanci zbog bolje komunikacije među članstvom. Predstavnici Stanice sudjeluju na svim važnim sastancima HGSS-a (vijeće stanica, izvršni odbor, kolegij pročelnika) te sudjeluju u radu Komisija HGSS-a. Tajnik Stanice redovito sudjeluje na sastancima administratora HGSS-a. Održano je 8 predavanja u planinarskim školama, ali i osnovnim školama na području čitave Krapinsko-zagorske županije. Članovi Stanice sudjeluju u radu stručnih komisija HGSS-a, jedan je član Stanice instruktor iz medicine spašavanja i pročelnik Komisije za medicinu spašavanja HGSS-a. Pročelnik Stanice ujedno je i tajnik HGSS-a.

U 2019. godini Stanica je izradila turističko-planinarski zemljovid Ravne gore, koji je tiskan u nakladi HGSS-a.

## POVJERENICI CIVILNE ZAŠTITE I NJIHOVI ZAMJENICI

Odlukom o imenovanju povjerenika civilne zaštite (KLASA: 810-01/11-01/01; URBROJ: 2211/01-02-11-1. od dana 24. veljače 2011. godine), za područje Grada Zlatara imenovano je 20 povjerenika i 20 zamjenika civilne zaštite.

Povjerenici civilne zaštite imaju izuzetno važnu ulogu, kako u preventivi, tako i tijekom djelovanja cjelovitog sustava civilne zaštite u velikim nesrećama. Njihove zadaće obuhvaćaju sljedeće aktivnosti:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Na temelju čl. 21. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16.), povjerenici civilne zaštite i njihovi zamjenici imenuju se po ulici, naselju i/ili grupi naselja, a sukladno kriteriju 1 povjerenik i 1 zamjenik povjerenika za maksimalno 300 stanovnika.

## PRAVNE OSOBE OD INTERESA ZA SUSTAV CIVILNE ZAŠTITE

Pravne osobe od interesa za sustav civilne zaštite na području Grada Zlatara dio su operativnih snaga sustava civilne zaštite Grada Zlatara. Navedene pravne osobe sudjeluju s ljudskim snagama i materijalnim resursima u provedbi mjera i aktivnosti u sustavu civilne zaštite.

Odlukom o određivanju pravnih osoba od interesa za sustav civilne zaštite Grada Zlatara (KLASA: 810-01/16-01-01; URBROJ: 2211/01-01-16-23, od dana 14. lipnja 2016. godine), Gradsko vijeće Grada Zlatara odredilo je pravne osobe od interesa za sustav civilne zaštite Grada Zlatara.

Pravne osobe od interesa za sustav civilne zaštite na području Grada Zlatara su:

* Nigra – Škreb d.o.o., Bana I. Mažuranića 2, Zlatar;
* „Domi prijevoz“ d.o.o. D. Domjanića 7a, Zlatar;
* OŠ „Ante Kovačića“ Zlatar (sportska dvorana), Ulica F.H. Kiša 46, Zlatar;
* OŠ Belec (sportska dvorana), Belec 50, Belec;
* Srednja škola Zlatar (dio bivše pogonske hale), Ulica braće Radića 10, Zlatar;
* Konzum, Trg slobode 2, Zlatar;
* Trgocentar d.o.o. Zabok – poslovnica u Zlataru, Trg slobode 14, Zlatar;
* Belec – Grad d.o.o., Belec 8/b, Belec;
* Preis – Super d.o.o. Trg slobode 16, Zlatar;
* Restoran „Zlatni Lampaš“ Zlatar, Vladimira Nazore 2a, Zlatar.

Pravne osobe raspolažu potrebnim materijalno-tehničkim sredstvima za djelovanje u velikim nesrećama i katastrofama.

Grad Zlatar će sukladno Procjeni rizika od velikih nesreća za Grad Zlatar, a po dobivenoj suglasnosti Ministarstva unutarnjih poslova, Ravnateljstva civilne zaštite, Područnog ureda Varaždin, Službe civilne zaštite Krapina donijeti novu Odluku o određivanju pravnih osoba od interesa za sustav civilne zaštite.

## KOORDINATORI NA LOKACIJI

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite. Temeljem članka 26. stavka. 2 Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16.), načelnik nadležnog Stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Grad Zlatar odrediti će koordinatora na lokaciji, sukladno prijedlogu načelnika nadležnog Stožera civilne zaštite u Planu djelovanja civilne zaštite za Grad Zlatar.

# OSTALI SUDIONICI SUSTAVA CIVILNE ZAŠTITE

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* Zavod za hitnu medicinu Krapinsko-zagorske županije,
* Zavod za javno zdravstvo Krapinsko-zagorske županije,
* Dom zdravlja Krapinsko-zagorske županije, Ambulanta Zlatar,
* Veterinarska stanica Zlatar Bistrica d.o.o., Ambulanta Zlatar,
* Hrvatske vode VGO Gornja Sava, VGI „Krapina Sutla“ Veliko Trgovišće,
* MUP, PU Krapinsko-zagorska, PP Zlatar Bistrica,
* Centar za socijalnu skrb Zlatar Bistrica,
* HEP Operator distribucijskog sustava d.o.o.,
* Komunalac Konjščina d.o.o.,
* Plin Konjščina d.o.o.,
* Županijska uprava za ceste Krapinsko-zagorske županije,
* Hrvatske šume – UŠP Zagreb, Šumarija Krapina,
* Poljoprivredna savjetodavna služba – Podružnica Krapina.

# KAPACITETI ZA ZBRINJAVANJE I DRUGI OBJEKTI ZA SKLANJANJE

Zbrinjavanje stanovništva na području Grada Zlatara moguće je provesti u školama, domovima, sportskim dvoranama te ugostiteljskim objektima. U istim objektima moguća je i priprema hrane jer su opremljene kuhinjama.

Objekti za prihvat ugroženog stanovništva s područja Grada Zlatara:

* Sportska dvorana OŠ Ante Kovačića Zlatar,
* Sportska dvorana OŠ Belec,
* Dvorana DVD Zlatar,
* Dvorana DVD Belec,
* Dvorana DVD Donja Batin.

Na teritoriju Grada Zlatara nema skloništa osnovne zaštite. Sklanjanje stanovništva i materijalnih dobara vršiti će se u uređenim podrumskim zaklonima, sportskim dvoranama, društvenim domovima, vatrogasnom domu, osnovnim školama i srednjoj školi te crkvama na

području Grada.

# ANALIZA FINANCIRANJA SUSTAVA CIVILNE ZAŠTITE U 2019. GODINI

Tijekom 2019. godine na operativne snage sustava civilne zaštite Grada Zlatara i njihovo djelovanje utrošena su sljedeća financija sredstva:

* Vatrogastvo: 604 505,73 kn,
* HGSS – Stanica Krapina: 4 000,00 kn,
* GDCK Zlatar: 97 151,88 kn,
* Udruge: 0,00 kn,
* Civilna zaštita: 20 125,00 kn.

# ZAKLJUČAK

Zakonom o sustavu civilne zaštite („Narodne novine“ broj 82/15; 118/18.) uređuje se sustav i djelovanje civilne zaštite kao i obaveze jedinica lokalne samouprave u sustavu.

Razmatrajući stanje sustava civilne zaštite na području Grada Zlatar uvažavajući navedeno stanje operativnih snaga, može se konstatirati:

1. Gradsko vijeće Grada Zlatara je na 10. sjednici održanoj 09. lipnja 2018. godine donijelo

Procjenu rizika od velikih nesreća za Grad Zlatar.

2. Temeljem Procjene rizika od velikih nesreća za Grad Zlatar izraditi će se Plan djelovanja

civilne zaštite Grada Zlatara.

3. Grad Zlatar ima ustrojen Stožer civilne zaštite. Stožer civilne zaštite pravodobno obavlja

sve svoje zadaće, razmata problematiku te vrši pripreme za moguće ugroze na području

Grada Zlatara.

4. Dobrovoljna vatrogasna društva odgovaraju na sve zadaće u protupožarnoj zaštiti, ali i

ostalim ugrozama te su se kao gotova snaga uvijek spremne uključiti u zaštitu i spašavanje

stanovništva i imovine. S ciljem podizanja operativne spremnosti vatrogasnih postrojbi

potrebno je kontinuirano provoditi osposobljavanje i usavršavanje pripadnika istih te

pristupiti nabavci nove opreme i sredstava kao i održavanju postojeće.

5. Crveni križ je respektabilan subjekt koji osigurava trajnu i dobru pripremljenost svojih

članova za djelovanje u slučaju katastrofa. Da bi njihova aktivnost i spremnost bila na još

većoj razini potrebno je sustavno nastaviti s ulaganjem u pripremu i opremanje ekipa za

brzo reagiranje na katastrofe i otklanjanje posljedica katastrofe.

6. Hrvatska gorska služba spašavanja svojim aktivnostima spašavanja, kao i preventivnim i

edukacijskim programima doprinosi sigurnosti ljudi i imovine. Takvi programi, ali i

oprema zahtijevaju stalno ulaganje, kako bi se razina spremnosti povećala.

7. Grad Zlatar imenovati će povjerenike civilne zaštite I njihove zamjenike sukladno

kriteriju 1 povjerenik i 1 zamjenik povjerenika za maksimalno 300 stanovnika.

1. Grad Zlatar odrediti će koordinatora na lokaciji, sukladno prijedlogu načelnika Stožera

civilne zaštite u Planu djelovanja civilne zaštite za Grad Zlatar.

9. Grad Zlatar će sukladno Procjeni rizika od velikih nesreća za Grad Zlatar, a po dobivenoj

suglasnosti Ministarstva unutarnjih poslova, Ravnateljstva civilne zaštite, Područnog

ureda Varaždin, Službe civilne zaštite Krapina donijeti novu Odluku o određivanju

pravnih osoba od interesa za sustav civilne zaštite.

10. U Proračunu Grada Zlatara osiguravaju su financijska sredstva koja omogućavaju

ravnomjerni razvoj sustava civilne zaštite.

Grad Zlatar kontinuirano ulaže u organiziranje, opremanje i razvoj sustava civilne zaštite. Izradom planskih dokumenta i odluka koji proizlaze iz Procjene rizika redefinirati će se postojeće snage sustava civilne zaštite koje kontinuiranim ulaganjem u civilnu zaštitu stupanj spremnosti zadržavaju na prihvatljivoj razini.

važećim zakonskim i podzakonskim propisima.

# 8. ZAVRŠNE ODREDBE

Ovaj akt objavljuje se u „Službenom glasniku Krapinsko-zagorske županije“ i stupa na snagu osmi dan od dana objave.

GRADSKO VIJEĆE GRADA ZLATARA

KLASA: 810-01/20-01/01

URBROJ: 2211/01-01-20-19

Zlatar, 04. 03. 2020.

Predsjednik Gradskog vijeća:

Danijela Findak